หุ้นปิดตลาดเพิ่มขึ้น 2.07 จุด
ดัชนีหลักทรัพย์ไทยวันนี้เพิ่มขึ้น&nbsp;2.07 จุด
10 มี.ค. 2553

ดัชนีหลักทรัพย์ไทยวันนี้เพิ่มขึ้น 2.07 จุด 
ดัชนีตลาดหลักทรัพย์ไทยประจำวันที่ 10 มีนาคม 2553 ปิดตลาดที่ระดับ 720.84 จุด เพิ่มขึ้น 2.07 จุด หรือ +0.29% มูลค่าการซื้อขาย 12,834.57 ล้านบาท โดยดัชนีปรับขึ้นแตะระดับสูงสุดของวันที่ 721.89 จุด และลดลงต่ำสุด 716.73 จุด
น.ส.จิตตรา อมรธรรม  ผู้อำนวยการฝ่ายวิเคราะห์หลักทรัพย์ บล.ฟินันเซียไซรัส  กล่าวว่า  เหตุที่ดัชนีหุ้นยังสามารถปิดในแดนบวกได้เพราะยังมีกระแสเงินทุนจากต่างประเทศไหลเข้ามาลงทุนในตลาดหุ้นอย่างต่อเนื่อง และจะเห็นว่าซื้อสุทธิมาตลอดในช่วง รวมถึงซื้อในตลาดอนุพันธ์ด้วย ซึ่งจะเห็นว่าเป็นการเข้ามาซื้อทั้ง 2 ตลาดซึ่งต่างจากทั่วๆไปที่จะซื้อหนึ่ง ตลาดและจะขายอีกหนึ่งตลาด
นอกจากนี้มีแรงซื้อหุ้นเข้ามาในหุ้นกลุ่มพลังงานซึ่งมีผลช่วยดันดัชนีด้วย ส่วนการประกาศคงอัตราดอกเบี้ยที่1.25%ของคณะกรรมการนโยบายการเงิน(กนง.)ไม่มีผลต่อตลาดวันนี้
สำหรับพรุ่งนี้คาดว่าดัชนีน่าจะมีกรอบแนวรับที่ 716 จุดและแนวต้าน 725 จุด ซึ่งการเมืองก็ยังต้องจับตาต่อไป 
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
ADVANC  ปิดที่    77.50   บาท   เพิ่มขึ้น   0.50  บาท  (+0.65%) มูลค่าซื้อขาย  878.52  ล้านบาท
PTTEP    ปิดที่   137.50   บาท   ลดลง    1.50  บาท  (- 1.08%) มูลค่าซื้อขาย  758.74  ล้านบาท
BANPU    ปิดที่   582.00   บาท   เพิ่มขึ้น   8.00  บาท  (+1.39%) มูลค่าซื้อขาย  723.67  ล้านบาท
PTT        ปิดที่   237.00   บาท      ไม่เปลี่ยนแปลง     (+0.00%) มูลค่าซื้อขาย  711.20  ล้านบาท
UNIQ      ปิดที่       5.90   บาท      ไม่เปลี่ยนแปลง     (+0.00%) มูลค่าซื้อขาย  674.85  ล้านบาท